માતા જ સમાજના નાગરિકનું પાલનપોષણ કરે છે. મૂલ્યો ઘડે છે. પણ તે દેખાતું નથી કારણ કે તેનું મહત્ત્વ સ્ત્રી પોતે પણ આંકતી નથી કે ન તો પિતૃસત્તાક માનસિકતા ધરાવતા સમાજને તેમાં રસ છે. ઘણાને કહેતા સાંભળીએ છીએ કે અમારે ત્યાં તો મહિલાઓનું જ ઘરમાં ચાલે. પણ ઘરની મહિલાને પોતાના પૈસાને કેમ વાપરવા કે કેમ બચાવવા તેની સ્વતંત્રતા હોતી નથી. તેમના નામનું બૅંક અકાઉન્ટ કે રોકાણ પણ તેમના પતિઓ કે દીકરાઓ જ કરતા હશે. પોતાના માટે કોઈ પણ પૈસા વાપરતા સ્ત્રીઓને ગુનાહિતતાનો ભાવ પીડતો હોય છે. એટલે જ જ્યારે ઘરનું બજેટ ઘડતી વખતે ક્યાંક તેના પોતાના માટેનો કોઈ સમય કે વસ્તુ નહીં હોય.